მეფე ალეკსეი მიხაილოვიჩის სიკვდილის //1676// შემდეგ რუსეთის მორიგ მეფედ იქცა მისი შვილი თევდორე ალეკსეის ძე რომელმაც იმეფა სიკვდილამდე, 1682 წლამდე, და მოკლე პერიოდში მოასწრო მნიშვნელოვანი რეფორმების გატარება არმიაში, მმართველობაში და გადასახადთა სფეროში. ის ცდილობდა ბოიართა სათათბიროს და პატრიარქის ძალაუფლების შეზღუდვას. პეტრემდე რეფორმებს ატარებდა სოფიოც. რუსეთი საკმაოდ წარმატებით და სტაბილურად ვითარდებოდა. წარმატებით მიმდინარეობდა ომები, მიწებს იძენდნენ როგორც ციმბირში და შორეულ აღმოსავლეთში ისე ევროპულ ნაწილში. წარმატებით ვითარდებოდა კულტურა და წიგნის ბეჭდვა.